Dunyodagi eng qo‘rqinchli o‘rmonlar (foto)

Ko‘pincha o‘rmonlar sirli va dahshatli bo‘lib tuyuladi. Jahon xalqlari og‘zaki ijodida qahramonlar turli balolarga aynan o‘rmonlarda yo‘liqishi haqidagi hikoyalar ko‘pligi bejizga emas. “Moya planeta” turli jihatlari bilan eng qo‘rqinchli deya e’tirof etilgan o‘rmonlar ro‘yxatini taqdim etdi.


Daraxtlari g‘alati tarzda egilib qolgan ushbu o‘rmonda g‘ayritabiiy geomagnetik xususiyat borligi taxmin qilinadi. Bunday o‘rmonlar Rossiyaning Ryazan viloyatida, Boltiq dengizi yaqinida, shuningdek Polsha hududida uchratish mumkin.


Yaponiyaning Xonsyu orolidagi Fudzi tog‘i etagida joylashgan Aokigaxara o‘rmoni San-Fransiskodagi “Oltin darvoza” ko‘prigidan keyin eng ko‘p o‘z joniga qasd qilinadigan joy hisoblanadi.

Ruminiyadagi Xoyya-Bachu o‘rmonida juda ko‘pchilik noma’lum uchar jismlarga guvoh bo‘lgani haqida ma’lum qilgan.

Angliyaning Kent grafligidagi Plakli qishlog‘ida baqiroq o‘rmon bo‘lib, aholi uzoq yillar davomida bu yerda arvohlar borligiga ishonib kelgan.

AQShning Vermont shtatida joylashgan ushbu o‘rmonda ko‘plab odamlar bedarak yo‘qolgani tufayli mashhur bo‘lgan.

AQShning Massachusets shtatida joylashgan o‘rmon esa turli g‘ayrioddiy hodisalar, qotilliklar, o‘z joniga qasd qilish holatlari bilan tanilgan.

Chernobil AES halokati oqibatida daraxtlari qizil tus olgan o‘rmon hozirgacha xavfliligicha qolmoqda: agar daraxtlar yonib ketsa, yana radiatsiya tarqalib ketishi mumkin.